ועדת הכלכלה, כנסת 16, פרוטוקול מספר 67, 2003-08-20 10:00

שלום שמחון: בוקר טוב, אני מתכבד לפתוח את הישיבה.

שלום שמחון: נפתח בנושא הראשון.

מיכל סגן-כהן: בחוק הזה נקבע לראשונה בישראל – ייתכן שגם בעולם – מרכז ארצי לרישום כלבים.

מיכל סגן-כהן: הקמת המרכז הזה זה דבר שכרוך בתכנון נכון.

מיכל סגן-כהן: המידע שיזרום למרכז יזרום על-פי תקנות.

מיכל סגן-כהן: המרכז בעצם יקבל לתוכו את המידע שהיום ישנו ברשויות המקומיות.

מיכל סגן-כהן: ברגע שהחוק ייכנס לתחילה, הרשויות המקומיות יצטרכו לדווח באופן ששר החקלאות יקבע בתקנות.

אתי בנדלר: במגוון די רחב של נושאים.

מיכל סגן-כהן: הרבה מאוד.

מיכל סגן-כהן: אני ספרתי 19 נושאים שצריך להסדיר לפי החוק בתקנות.

מיכל סגן-כהן: הנושאים הם לא קלים.

מיכל סגן-כהן: התקנות הן תקנות באישור ועדת הכלכלה של הכנסת.

מיכל סגן-כהן: חלק מהן נדחו לתקנות באישור ועדת הכלכלה של הכנסת, כי לא היתה הסכמה בוועדה שדנה בחוק, ולכן דחו את ההחלטה בנושא למועד מאוחר יותר.

מיכל סגן-כהן: היום אנו מתחילים לעבוד על זה.

מיכל סגן-כהן: כדי להתחיל את ההחלה של החוק, אנחנו חייבים להתחיל קודם כל את התקנות הבסיסיות, שיחליפו את המנגנונים שקיימים ברשויות המקומיות.

מיכל סגן-כהן: אנחנו כרגע בשלב של הכנה של הנושא הזה.

לאה ורון: כל 19 התקנות יהיו לאישור ועדת הכלכלה?

מיכל סגן-כהן: רובן, שתיים אולי לא.

מיכל סגן-כהן: זה נושא קשה ביותר.

שלום שמחון: אנחנו מבקשים דחייה לחודשים – יש מישהו שרוצה להעיר משהו?

שלום שמחון: הוועדה מאשרת את הדחייה.

שלום שמחון: ב.

שלום שמחון: תקנות מחלות בעלי-חיים (מחלת הניוקסל) (תיקון), התשס"ג-2003

שלום שמחון: נעבור לנושא הבא.

מיכל סגן-כהן: הבחנו שהגדרת עוף בתקנות הניוקסל, שבאות להסדיר את הפעלת התקנות, אינה כוללת סוגי עופות שצריך להחיל עליהם את התקנות.

מיכל סגן-כהן: לכן אנחנו מבקשים להחליף את הגדרת עוף בתקנות הניוקסל באופן שזה יכלול גם את סוגי העופות הנוספים.

מיכל סגן-כהן: יש הסבר מדעי, מדוע צריך לעשות את התיקון לתקנות.

שמעון פוקומינסקי: בתקנות, כפי שהן נכתבו בזמנו, מופיעה רשימה של בעלי כנף, שאינה מכסה בעלי כנף אחרים שרגישים למחלת הניוקסל.

שמעון פוקומינסקי: לכן יש פה מידה של היעדר אפשרות מצד השירותים הווטרינריים לכפות חיסון לבעל כנף שאינו נמצא בתוך הרשימה.

שמעון פוקומינסקי: לכן הרעיון היה שרשימת בעלי הכנף, שכמעט כולם רגישים למחלת הניוקסל, ייכנס כהגדרתן בתוספת הראשונה לפקודה.

שמעון פוקומינסקי: כך זה מכסה את כל האפשרויות.

שלום שמחון: נעבור להקראה.

מיכל סגן-כהן: בתוקף סמכותי לפי סעיף 22 לפקודת מחלות בעלי חיים [נוסח חדש], התשמ"ה – 1985 (להלן – הפקודה), באישור ועדת הכלכלה של הכנסת לפי סעיף 21א(א) לחוק יסוד: הכנסת, וסעיף 2(ב) לחוק העונשין, התשל"ז – 1977, אני מתקין תקנות אלה: בתקנה 1 לתקנות בעלי חיים (מחלת הניוקסל), התש"ך – 1960, במקום הגדרת "עוף" יבוא: "עוף" – עוף מהעופות המפורטים בתוספת הראשונה לפקודה.

אתי בנדלר: כלומר על אילו סוגי עופות התקנות לא חלו קודם, והן חלות עליהם עכשיו?

שמעון פוקומינסקי: למשל, אווזים ויענים, לצורך המחשה בלבד, לא מופיעים בתקנות.

שמעון פוקומינסקי: ברווזים ויענים מחויבים בחיסון נגד מחלת הניוקסל- -

שלום שמחון: אני מבין שמדובר בהוספת בעלי כנף נוספים, שנכון לרגע זה לא היו בפנים.

שמעון פוקומינסקי: הבעיה היא שיש בעלי כנף אחרים, שרגישים למחלת הניוקסל.

שמעון פוקומינסקי: אנחנו מחייבים אותם לחסן כדי להגן עליהם ועל הסביבה.

שמעון פוקומינסקי: הבעיה בהרחבה עתידית קרובה זה, למשל, שביצת רבייה מוגדרת כבעל חיים בפקודה.

שמעון פוקומינסקי: כיום יש בתהליך מאוד מתקדם של מחקר חיסון למחלת הניוקסל בתוך העובר.

שמעון פוקומינסקי: זה רעיו מהפכני בכלל מבחינת הגנה על מניעת התפשטות המחלה.

שמעון פוקומינסקי: הגדרה של עוף כהגדרתה בתוספת של הפקודה למעשה באה לפתור את כל הבעיות.

אתי בנדלר: כלומר כל סוגי בעלי הכנף – למעשה, התקנות יחולו עליהם.

מיכל סגן-כהן: כל מה שהוגדר עוף בפקודה.

שלום שמחון: אתם עושים את זה לפני המחקר.

שמעון פוקומינסקי: כרגע יש תהליך עבודה ניסיונית מאוד מתקדמת.

שמעון פוקומינסקי: העבודה היא בשלב די מתקדם של יעילות החיסון בתוך העובר עוד לפני הפקיעה.

שלום שמחון: זה כבר שווה.

שלום שמחון: אישרנו את הבקשה.

שלום שמחון: תודה רבה, הישיבה נעולה.